Viking Håndball

Viking Håndball Klubb (stiftet i 1986) er et norsk håndballag fra Stavanger med 1 seriegull og 4 NM-gull.
Laget har blå trøyer og blå shortser, og trenes av Kristian Søraker. Laget spiller sine hjemmekamper i Hetlandshallen.

 Historie 
Håndball som idrett ble tatt opp i Idrettslaget Viking som egen avdeling omkring 1950 da både med dame- og herrehåndball. Viking bestod den gangen av flere avdelinger med fotball som den største, men både boksing, vektløfting og friidrett var blant idrettene i klubben.

I 50 årene og frem til midten av 60 årene ble det kun spillet utendørshåndball på klubbenes hjemmebane som var «Gamlingen» (en grusbane). I begynnelsen av 60 årene ble håndballen organisert som en avdeling for damer og en avdeling for herrer med egen økonomi.

I 1965 kom områdets første innendørshall, Giskehallen i Sandnes. Fra da av ble det kun spilt innendørshåndball og alle kampene ble spilt i Giskehallen. I de første årene var det kun en lokal serie for damer og herrer bestående bl.a. klubber som SIF, Viking, Sandnes og Buøy.

I 1972 ble Stavanger kommune sin første innendørshall, Hetlandshallen, åpnet. Dette ble en hall for SIF, Viking, Hinna og Jarl. Det var ikke stort flere klubber på den tiden. Etterhvert ble håndballen landsdekkende og Viking svingte mellom 3. og 4. divisjon.

I 1979 ble Stavanger Idrettshall bygget og SIF fikk en ny hjemmebane men Hetlandshallen fortsatte å være hjemmebanen til Viking og Hinna.

I årene etter håndballen ble tatt opp som idrett i idrettslaget Viking var klubben underlagt lovene i moderklubben, og hoved inntektene til klubben var kiosksalg på Viking stadion.

I 1986 ble det besluttet at alle avdelingene i IL Viking skulle oppløses og at de forskjellige idrettene skulle opprette egne klubber og med egne vedtekter. Viking Håndball Klubb ble stiftet i mai 1986 og da som en klubb kun for menn.

I 1986 hadde klubbene mange lovende unge spillere og klubben spilte i en landsdekkende serie og var da i 3.divisjon. Samme år var en tidligere Viking spiller Gunnar Øystein Helgevold tilbake i Stavanger etter mange år i andre klubber hvor han som spiller og trenger hadde oppnådd gode resultater. Han motiverte klubben på å satse på å kunne bli Norges beste håndballag. Klubbens styre sa ja til denne satsingen og i tillegg til de dyktige ungdommene kom også Øystein Bratteli inn i klubben.

Nå skjedde ting raskt. 1986/87 opprykk til 2. div.

1987/1988   2 plass i 2.div.

1988/89   Opprykk til 1. divisjon (høyeste nivå den gang.)

1989         Januar vant NM cupen med seier 21-17 over SIF i Stavanger Idrettshall

1989 til 2000 etablerte Viking Håndballklubb seg et av de beste lagene i Norge. Det ble blant annet til 4 cupmesterskap, det siste i år 2000. Men det var også spill ute i Europa.

Gunnar Blombeck ble første gang engasjert som klubbens trener i perioden 1995 til 2000 og i sesongen 97/98 ble klubben seriemester.

I år 2000 ble det en sammenslåing mellom SIF og Viking og klubben fikk navnet Stavanger Håndballklubb. Denne sammenslåing eksisterte da i årene 2000 til 2009 hvor SIF i 2009 trakk seg ut av samarbeidet.

En del ivrige håndballsjeler valgte å fortsette Stavanger Håndball til tross for den belastende gjelden klubben hadde. Målet den gang var at klubben en gang igjen skulle bli Viking Håndballklubb. Derfor ble det foretatt et navneskifte i 2010 til Viking Håndball klubb..

 Serie- og sluttspill i Norge 
Viking Håndball har vunnet serien en gang (sesongen 1997/1998), de har 2 sølv, og vunnet NM 4 ganger (sesongene 1987/1988, 1993/1994, 1996/1997 og 2000/2001).

Deltagelse internasjonalt
Beste plassering internasjonalt kom da laget tok seg til semifinalen i Cupvinnercupen i 1997/1998-sesongen. Anført av Christian Berge og Jan Thomas Lauritzen ble det tap 46-51 sammenlagt mot Caja Cantabria Santander Spania som vant Cupvinnercupen dette året (Sammenlagt 51-39 over HSG Dutenhofen/Münchholzhausen Tyskland). Ellers har Viking kommet til kvartfinale i EHF-cupen, og deltatt i Champions League.

Kjente spillere

Steinar Ege
Thomas Drange
Christian Berge (landslagstrener februar 2014- )
Jan Thomas Lauritzen
Rune Erland

Eksterne lenker


Kategori:Håndballag i Norge
Kategori:Idrettslag i Stavanger
Kategori:Idrettslag etablert i 1986